นักวิจัยค้นพบ ใบหน้าสามารถบ่งบอกถึงพฤติกรรมได้
ตำราจีนบอกวิธีดูใบหน้าคนว่า จะมีอุปนิสัยใจคออย่างไร หรือที่เราเรียกกันว่า โหงวเฮ้ง แต่โลกตะวันตกอาศัยการวิจัยค้นคว้าเพื่อจะคาดคะเนพฤติก
นักวิจัยที่มหาวิทยาลัย Brock ในแคนาดาตั้งสมมุติฐานว่าผู้ชายโดยทั่วไปมีใบหน้ากว้างกว่าผู้หญิง และจะเห็นความแตกต่างที่ว่านี้ตอนเริ่มแตกเนื้อหนุ่ม พร้อมๆ กับที่ระดับฮอร์โมนเพศชาย หรือ testosterone ในตัวเพิ่มสูงขึ้นด้วย และเมื่อระดับฮอร์โมนเพศชายสูงขึ้นลักษณะก้าวร้าวของหนุ่มที่เพิ่งแตกเนื้อ ก็เพิ่มสูงขึ้นตามไปด้วย เพื่อที่จะพิสูจน์สมมุติฐานที่ว่านี้นักวิจัยวิเคราะห์ภาพถ่ายของนักเล่นฮ๊อกกี้น้ำแข็งระดับอาชีพ และระดับมหาวิทยาลัยและพบว่า ใบหน้าของนักกีฬาประเภทนี้ยิ่งกว้างมากเท่าใดก็จะมีความแข็งขันก้าวร้าวมากขึ้นเท่านั้น การวัดหาความก้าวร้าวทำได้โดยคำนวณเวลาที่นักเล่นฮ๊อกกี้ถูกทำโทษในการเล่นแต่ละครั้ง นักวิจัยยังทดลองให้นักศึกษามหาวิทยาลัยอีก 88 คน เล่นเกมคอมพิวเตอร์แข่งขันกับคู่แข่งเพศเดียวกัน กล่าวคือ นักศึกษาชายได้รับการบอกเล่าว่าตนเล่นเกมแข่งกับผู้ชาย และนักศึกษาหญิงแข่งขันกับคู่แข่งที่เป็นผู้หญิงเหมือนกันแต่ความจริงแล้ว คู่แข่งในทั้งสองกรณี คือเครื่องคอมพิวเตอร์ ผลปรากฏว่านอกจากจะพบปฏิสัมพันธ์เชิงบวกระหว่างความกว้างของใบหน้ากับความประพฤติก้าวร้าวแล้วนักวิจัยยังพบด้วยว่า เป็นเรื่องที่เกิดกับผู้ชายเท่านั้น คำอธิบายที่นักวิจัยกลุ่มนี้สามารถนำมาเสนอให้ได้ในตอนนี้อ้างว่า ในขณะแข่งขันกันนั้น จิตใต้สำนึกของผู้แข่งขัน ทำให้แสดงความขึงขังจริงจังออกมาทางใบหน้าเพื่อข่มขวัญคู่ต่อสู้ พูดง่ายๆก็คือ แยกเขี้ยวนั่นเอง ซึ่งทำให้ใบหน้ากว้างขึ้น แต่อาจารย์ Leslie Zebrowitzนักจิตวิทยาที่มหาวิทยาลัย Brandeis ในอเมริกาตั้งข้อสงสัยว่า รายงานการวิจัยที่ว่านี้ อาจจะตีความผลการวิจัยได้อีกอย่างหนึ่งว่าความก้าวร้าวที่เห็นนั้น อาจจะเป็นพฤติกรรมทางสังคมเพื่อชดเชยใบหน้ากว้างของหนุ่ม เพราะใบหน้ากว้างนั้นมักจะเป็นใบหน้าที่กลมเหมือนเด็กๆ หรือที่เรียกกันว่า Baby Fface และอาจารย์ Leslie บอกว่า หนุ่มที่มีหน้าอ่อนแบบ BabyFace นี่ มักจะเชื่อกันว่า เป็นคนอ่อนโยน นุ่มนวล แต่จริงๆแล้วมีความประพฤติตรงกันข้ามเลยทีเดียว